- Hindi News
- National
- 3 साल बाद बनारस में मोदी का रोड शो, 2 घंटे में 12 किमी चले, दो मंदिरों में की पूजा
3 साल बाद बनारस में मोदी का रोड शो, 2 घंटे में 12 किमी चले, दो मंदिरों में की पूजा
प्रधानमंत्री नरेंद्र मोदी ने शनिवार को अपने संसदीय क्षेत्र वाराणसी में करीब दो घंटे का रोड शो किया। इससे पहले मोदी का 2014 में यहां रोड शो हुआ था। शो के दौरान मोदी ने करीब 12 किमी का सफर किया। महामना मदन मोहन मालवीय की मूर्ति पर माल्यार्पण करने के बाद शो शुरू हुआ। बनारस की सड़कों पर लोग और भाजपा कार्यकर्ताओं की अच्छी खासी भीड़ थी। मोदी की सुरक्षा में ड्रोन कैमरे लगाए गए थे। उनके काफिले के साथ जैमर समेत पूरा लवाजमा था। लेकिन जो मंत्री और भाजपा नेता इतने दिनों से बनारस में ग्राउंड वर्क में जुटे थे उन्हें मोदी के साथ जगह नहीं मिली। बीएचयू गेट से शुरू हुआ शो विश्वनाथ मंदिर पर जाकर खत्म हुआ। मोदी ने विश्वनाथ मंदिर जाकर जलाभिषेक किया। इसके बाद वे कालभैरव मंदिर पहुंचे। वहां पहली बार मोदी ने काशी के कोतवाल के दर्शन किए। इसी बीच आरोप लगे की मोदी ने बिना अनुमति ये रोड शो किया है। कांग्रेस नेता मीम अफजल ने कहा, ‘मोदी जी, सिर्फ दर्शन करने आए थे। सीडीओ पुलकित खरे के मुताबिक रोड शो की परमिशन नहीं थी। कार्रवाई की जाएगी।
बनारस में रोड शो करते प्रधानमंत्री नरेंद्र मोदी।
tgl_Latn sot_Latn hin_Deva hin_Deva hin_Deva bho_Deva